Ya empecipiada la fiesta, la cumpleañera tovía nun apaeciera. Entrugué por qué y dalguién desplicóme que siempre llega depués. Efeutivamente, nun momentu dau apagáronse les lluces, paró la música y un focu allumó un requexu nel qu'apaeció la qu'enantes yera neña y agora llegaba como muyer. Paeció ridículo, pero llueu enteréme de coses peores: una conocida de dalgún conocíu aportó a  la so fiesta de quince saliendo del cascu d'una amasuela ente ñubes de fumu blanco.